smcproject/ml-wiki-sentences huggingface dataset:
കരകാണാക്കടൽ , മലയാള ഭാഷയിലെ പ്രശസ്ത ജനപ്രിയ നോവലിസ്റ്റായിരുന്ന മുട്ടത്തുവർക്കി യുടെ ഒരു നോവലായിരുന്നു.
ഈ നോവൽ 1966 ൽ പുസ്തകരൂപത്തിൽ പ്രസിദ്ധീകരിക്കപ്പെട്ടു.
തൃശൂരിലെ കറന്റ് ബുക്സ് ആയിരുന്നു ഈ നോവലിന്റെ പ്രസാധകർ.
നഗരത്തിൽ നിന്നും ഉൾനാടൻ ഗ്രാമത്തിലേയ്ക്ക് ഭാര്യയോടും വൃദ്ധമാതാവിനോടും രണ്ടു പെൺകുട്ടികളോടുമൊപ്പം കുടിയേറുന്ന തോമ്മാ എന്ന ദരിദ്രനായ സാധാരണക്കാരനാണ് മുട്ടുത്തുവർക്കിയുടെ ഈ വ്യത്യസ്ത നോവലിലെ കേന്ദ്രകഥാപാത്രം.
ഏതു പ്രതിബന്ധങ്ങളെയും കൈക്കരുത്തും മനോബലവും കൊണ്ടു നേരിടാമെന്നുളള ഉറച്ച വിശ്വാസമുണ്ട് അയാൾക്ക്.
ഗ്രാമത്തിലെത്തിയതിനുശേഷം അയാൾക്ക് പലവിധത്തിലുള്ള എതിർപ്പുകളെയും നേരിടേണ്ടവന്നു.
മൂത്തമകൾ മേരിയ്ക്ക് ഒരു പണക്കാരന്റെ മകനായ ജോയി മേരിയെ സ്നേഹിക്കുന്നു.
ഗ്രാമത്തിലെ മറ്റു രണ്ടു പേർകൂടി അവളെ വിവാഹം കഴിക്കുവാൻ ആഗ്രഹിക്കുന്നു.
അതിലൊന്നു ഭാര്യ മരിച്ചുപോയ യൂക്കാലി വിൽപ്പനക്കാരൻ കറിയയും മറ്റൊന്ന് പട്ടാളത്തിൽ ജോലി ചെയ്യുന്ന മാത്തുക്കുട്ടിയുമാണ്.
എന്നാൽ മേരിയ്ക്കു ജോയിയെ മാത്രം വിവാഹം കഴിക്കുകയുള്ളു എന്നു മനസാ തീരുമാനിച്ചിരിക്കുകയുമാണ്.
മകൾക്ക് വിവാഹാലോചനകൾ വന്നു തുടങ്ങിയപ്പോൾ  ഒരു രണ്ടാംകെട്ടുകാരനാണന്ന കാരണത്താൽ കറിയയുമായുള്ള ആലോചന ആദ്യംതന്നെ നിരസിക്കപ്പെട്ടു.
മത്തായി എന്ന ചെറുപ്പക്കാരനുമായുള്ള ആലോചന നടക്കുകയും സ്ത്രീധനം ഉറപ്പിച്ചു മനസ്സമ്മതവും നടത്തിയിരുന്നു.
എന്നാൽ സമയത്തു സ്ത്രധനം നൽകാൻ തോമ്മായ്ക്കു സാധിക്കാതെ വന്നതിനെത്തുടർന്ന് ഇതു മുടങ്ങുകയും മറ്റു വഴികളൊക്കെ അടഞ്ഞതിനാൽ രണ്ടാംകെട്ടുകാരനായ കറിയായ്ക്കു തന്നെ മേരിയെ വിവാഹം കഴിച്ചു കൊടുക്കാമെന്നുള്ള തീരുമാനത്തിലെത്തുന്നു.
ഇതിനിടെ മേരി ജോയിയുടെ കുട്ടിയെ ഉദരത്തിൽ വഹിക്കുന്നു.
അവൾ തന്നെ വിവാഹം കഴിക്കുവാൻ ജോയിയോട് ആവശ്യപ്പെട്ടുവെങ്കിലും അയാൾ നിർദ്ദാഷണ്യം അവളെ കയ്യൊഴിഞ്ഞു.
ഈ വിവരമറിഞ്ഞ് മാതാവ് ബോധരഹിതയായി വീഴുകയും താമസിയാതെ മരണമടയുകയും ചെയ്യുന്നു.
അതിനിടെ പട്ടാളത്തിൽനിന്നു മാത്തുക്കുട്ടി എത്തുന്ന വിവരത്തിന് തോമ്മായ്ക്ക് എഴുത്തു കിട്ടുകയും മേരിയെ അയാൾ കല്ല്യാണം കഴിക്കുമെന്നുള്ള പ്രതീക്ഷ തോമ്മായ്ക്കുണ്ടാകുകയും ചെയ്തു.
മകളെ വിവാഹവേഷത്തിൽ കാണാൻ അയാൾക്കു ധൃതിയായി.
പിതാവിനുവേണ്ടി മേരി വിവാഹത്തിനുള്ള പുടവകൾ അണിയുകയും ഗാനം ആലപിക്കുകയും ചെയ്തു.
ആ വേഷമണിഞ്ഞ് അവൾ ജീവൻ ത്യജിക്കുന്നു.
തോമ്മാ തനിക്കുള്ള എല്ലാം വസ്തുവകകളും ഉപേക്ഷിച്ച് തന്റെ മാതാവിനോടും ഇളയ മകളോടുമൊപ്പം എങ്ങോട്ടെന്നറിയാതെ തിരിച്ചുപോകുന്നു.
ഒപ്പം വിശ്വസ്തനായ നായയും.
കാറ്റും കോളും നിറഞ്ഞ കരകാണാക്കടലിൽ ജീവിതമാകുന്ന കടലാസുതോണിയിൽ ഒറ്റപ്പെട്ടുപോയ തോമ്മ എന്ന കഥാപാത്രം ഈ നോവലിനെ ജീവസ്സുറ്റതാക്കുന്നു.
1971 ൽ മുട്ടത്തുവർക്കിയുടെ ഈ പ്രശസ്ത നോവൽ സംവിധായകൻ കെ.എസ്. സേതുമാധവൻ അതേ പേരിൽത്തന്നെ സിനിമാക്കിയിരുന്നു.
സത്യൻ , മധു , ജയഭാരതി എന്നിവരായിരുന്നു നോവലിന്റെ സിനിമാരൂപത്തിൽ  പ്രധാന കഥാപാത്രങ്ങളെ അവതരിപ്പിച്ചത്.
കരകുളം ഗ്രാമീണ പഠനകേന്ദ്രം വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
കരകുളം ഗ്രാമീണ പഠനകേന്ദ്രം
തിരുവനന്തപുരം ജില്ലയിലെ നെടുമങ്ങാട് താലൂക്കിൽ സ്ഥിതി ചെയ്യുന്ന ഒരു പഠന ഗവേഷണ സ്ഥാപനമാണ് കരകുളം ഗ്രാമീണ പഠനകേന്ദ്രം .
കരകുളം ഗ്രാമപഞ്ചായത്ത്
8°46′02″N 76°41′24″E ﻿ / ﻿ 8.7671°N 76.6901°E ﻿ / 8.7671; 76.6901 തിരുവനന്തപുരം ജില്ലയിലെ ഒരു ഗ്രാമപഞ്ചായത്ത് ആണ് കരകുളം .
നെടുമങ്ങാട് ബ്ലോക്കിൽ ആണ്‌ ഈ പഞ്ചായത്ത് ഉൾപ്പെടുന്നത്.
തിരുവനന്തപുരം ജില്ലയിൽ നെടുമങ്ങാട് താലൂക്കിലാണ് കരകുളം ഗ്രാമപ്പഞ്ചായത്ത് സ്ഥിതി ചെയ്യുന്നത്.
1956-ൽ സംസ്ഥാനരൂപീകരണത്തിന് ശേഷം 1996 വരെയുള്ള 40 വർഷക്കാലയളവിൽ ഇവിടെ തദ്ദേശസ്വയംഭരണസ്ഥാപനങ്ങളിലേക്ക് തെരെഞ്ഞടുപ്പ് നടന്നത് വെറും നാലു തവണ മാത്രമാണ്.
അതുകൊണ്ടുതന്നെ കേവലം 5 വർഷക്കാലാവധിക്കു വേണ്ടി തെരെഞ്ഞടുക്കപ്പെട്ട ഭരണസമിതിയംഗങ്ങൾ 8 മുതൽ 16 വർഷം വരെ അധികാരത്തിൽ തുടരേണ്ടിവന്നു.
കുഞ്ഞൻപിള്ളയുടെ നേതൃത്വത്തിലുള്ള ആദ്യപഞ്ചായത്തുസമിതി 10 വർഷക്കാലം ഭരണത്തിൽ തുടരുകയുണ്ടായി.
1963-ൽ രണ്ടാമത്തെ തെരഞ്ഞെടുപ്പായപ്പോഴേക്കും വാർഡുകളുടെ എണ്ണം ഏഴിൽ നിന്നും പത്തിലേക്കുയർന്നു.
എന്നാൽ ഭരണസമിതിയിലെ അംഗങ്ങളുടെ എണ്ണം പതിനൊന്നായിരുന്നു.
പഞ്ചായത്തിലെ ആദ്യവനിതാപ്രതിനിധിയായി  ചെല്ലമ്മ പ്രസാദ് നോമിനേറ്റ് ചെയ്യപ്പെട്ടു.
മുല്ലശ്ശേരി ഗോപാലകൃഷ്ണൻ നായർ പ്രസിഡന്റായുള്ള ഈ ഭരണസമിതി പതിനാറ് വർഷത്തോളം അധികാരത്തിലിരുന്നു.
1953-ൽ കരകുളം പഞ്ചായത്ത് രൂപീകൃതമായ സമയത്ത്, കരകുളം, ഏണിക്കര, ചെക്കക്കോണം, പുരവൂർക്കോണം, നെടുമൺ, പന്തപ്ലാവ്, കഴുനാട് എന്നിങ്ങനെ ഏഴ് വാർഡുകളാണുണ്ടായിരുന്നത്.
നിലവിൽ ഗ്രാമപഞ്ചായത്തിന് 23 വാർഡുകളാണുള്ളത്.
സ്ഥിതിവിവരക്കണക്കുകൾ ജില്ല തിരുവനന്തപുരം ബ്ലോക്ക് നെടുമങ്ങാട്‌ വിസ്തീര്ണ്ണം 25.01 ചതുരശ്ര കിലോമീറ്റർ ജനസംഖ്യ 40,503 പുരുഷന്മാർ 20,184 സ്ത്രീകൾ 20,319 ജനസാന്ദ്രത 1,619 സ്ത്രീ : പുരുഷ അനുപാതം 1,007 സാക്ഷരത 91.86% സാക്ഷരത (പുരുഷന്മാർ) 95.12% സാക്ഷരത (സ്ത്രീകൾ) 88.65% ഗ്രാമ പഞ്ചായത്ത് വാർഡുകൾ വാർഡ്‌ വാർഡിന്റെ പേര് ജനപ്രതിനിധി പാർട്ടി 01 വട്ടപ്പാറ വെസ്റ് ഗിൽഡ ബായി സി.പി.ഐ (എം) 02 വട്ടപ്പാറ ഈസ്റ് പുഷ്പ കുമാരി.
എം സി.പി.ഐ (എം) 03 കരയാളത്തുകോണം ലേഖ റാണി.
യു സി.പി.ഐ (എം) 04 പ്ലാത്തറ ശ്രീകുമാർ.
ആർ ബി.ജെ.പി 05 വേങ്കോട് ആർ.പ്രീത സി.പി.ഐ (എം) 06 കിഴക്കേല അഡ്വ.
എ. എർഷാദ് സി.പി.ഐ (എം) 07 ചെക്കക്കോണം രവീന്ദ്രൻ.
വി സി.പി.ഐ (എം) 08 അയണിക്കാട് ശശികല.
എ ഐ.എൻ.സി 09 തറട്ട അനില.
എം. എസ് സി.പി.ഐ (എം) 10 കാച്ചാണി ഹരികുമാർ.
വി. എം സി.പി.ഐ (എം) 11 മുദിശാസ്തംകോട് രാജമ്മ സുകുമാരൻ ഐ.എൻ.സി 12 വഴയില ചിത്ര.
എസ് സി.പി.ഐ 13 ആറാംകല്ല് വീണാ ചന്ദ്രൻ.
ജി.പി സി.പി.ഐ (എം) 14 കരകുളം ആർ. പ്രമോദ്കുമാർ സി.പി.ഐ (എം) 15 മുക്കോല സുനിൽ കുമാർ സി.പി.ഐ (എം) 16 ഏണിക്കര അനിൽകുമാർ ബി.ജെ.പി 17 നെടുംപാറ പുഷ്പലീല ഐ.എൻ.സി 18 കല്ലയം പത്മജകുമാരി.
എസ് ഐ.എൻ.സി 19 പ്ലാവുവിള വസന്തകുമാരി.
എം. എസ് ഐ.എൻ.സി 20 നെടുമൺ അനിത.
പി ബി.ജെ.പി 21 മരുതൂർ പി.എൻ മധു സി.പി.ഐ (എം) 22 കഴുാട് എസ്. ബിജുകുമാർ സ്വതന്ത്രൻ 23 ചിറ്റാഴ ഐ. ക്രിസ്തുദാനം സി.പി.ഐ (എം) ചരിത്രം ഭരണചരിത്രം
ആദ്യതെരെഞ്ഞടുപ്പിൽ മേൽപ്പറഞ്ഞ വാർഡുകളിൽ നിന്നും യഥാക്രമം പി.തങ്കപ്പൻപ്പിള്ള, പി.കുഞ്ഞൻപിള്ള, മുഹമ്മദ് ഹനീഫ, പത്മനാഭൻ നാടാർ, അസറിയാദേവദാസ്, ജ്ഞാനപ്രകാശം, നാരായണൻ നായർ എന്നിങ്ങനെ അക്കാലത്തെ പ്രമുഖരായ സാമൂഹ്യനായകന്മാരായിരുന്നു തെരഞ്ഞെടുക്കപ്പെട്ടത്.
1953 ജൂലൈ 31-ന് ചേർന്ന പഞ്ചായത്തുകമ്മിറ്റിയുടെ ആദ്യയോഗം പി.കുഞ്ഞൻപിള്ളയെ പ്രസിഡന്റായി തെരെഞ്ഞടുത്തു.
1953 ആഗസ്റ്റ് 15 രാവിലെ 8 മണിക്ക് ആർ.കേശവൻനായർ എം.എൽ.എ പഞ്ചായത്തോഫീസിന്റെ ഉദ്ഘാടനം നിർവഹിച്ചു.
പഞ്ചായത്തിന്റെ പ്രവർത്തനങ്ങൾക്കായി ദീർഘനാൾ ഈ കെട്ടിടം വാടക വാങ്ങാതെ വിട്ടുതന്നത് ഏണിക്കര അകത്തുംവിളാകത്ത് വീട്ടിൽ ചെല്ലമ്മയാണ്.
പഞ്ചായത്തുപ്രസിഡന്റിന്റെ കൈയിൽ നിന്നടുത്ത 25 രൂപയായിരുന്നു പഞ്ചായത്തിന്റെ ആദ്യ പ്രവർത്തനഫണ്ട്.
വാതിലുകളില്ലാതെ കൽപ്പാളികൾ കൊണ്ടുമാത്രം പണിതീർത്ത തിരുമാനൂർ മഹാദേവക്ഷേത്രം (ആനൂർ), പഴക്കവും നിർമ്മാണവൈവിധ്യവും അതിലുപരി ഐതിഹ്യപ്രാധാന്യവും കൊണ്ട് പ്രശസ്തമാണ്.
ബുദ്ധമതവിശ്വാസികളും കൃഷിക്കാരുമായിരുന്നു ഈ പ്രദേശത്തെ ആദിമനിവാസികളെന്നു കരുതപ്പെടുന്നു.
തിരുച്ചിറപ്പള്ളി, കല്ലമ്പള്ളി, കളത്താപ്പള്ളി എന്നീ സ്ഥലനാമങ്ങൾ ബുദ്ധമതസങ്കേതങ്ങളെ സൂചിപ്പിക്കുന്നുവെന്ന് ചരിത്രകാരന്മാർ അഭിപ്രായപ്പെടുന്നു.
എന്നാൽ കാലാന്തരത്തിൽ ഹിന്ദുമതമുന്നേറ്റത്തിൽ ഈ വിഹാരങ്ങളും അവിടങ്ങളിലെ ജനതയും അമർച്ച ചെയ്യപ്പെട്ടതായും കരുതാം.
ഇതിനെതിരെ ചെറുത്തുനിന്നവരെ കൂട്ടമായി കഴുവേറ്റിയതുകൊണ്ടാണ് കഴുനാട് എന്ന സ്ഥലനാമമുണ്ടായതെന്ന് പറയപ്പെടുന്നു.
കുരുമുളക്, അടയ്ക്കാ തുടങ്ങിയ കാർഷികവിഭവങ്ങളുടെ ക്രയവിക്രയത്തിനായി മുസ്ലീം കച്ചവടക്കാർ വളരെ മുമ്പേതന്നെ ഇവിടെ എത്തിയിരുന്നു.
മലഞ്ചരക്കുകൾ സംഭരിച്ച് വ്യാപാരം ചെയ്തിരുന്ന ഇക്കൂട്ടർ ക്രമേണ കുടംബസമേതം ഉൾപ്രദേശങ്ങളിൽ കുടിയേറി.
അവരുടെ വംശപരമ്പര കാലക്രമത്തിൽ നെടുമങ്ങാട്ടും തൊട്ടടുത്ത കരകുളത്തും എത്തി.
ഇങ്ങനെ ഈ പഞ്ചായത്തുപ്രദേശത്ത് കുടിയേറിയ മുഹമ്മദീയരുടെ വംശപരമ്പരയിൽപ്പെട്ടവർ നിർമ്മിച്ചതാണ് ചെക്കകോണം വാർഡിലെ കുമ്മിപ്പള്ളി എന്നു വിശ്വസിക്കപ്പെടുന്നു.
ക്രിസ്തീയ ജനവിഭാഗങ്ങൾ ഈ പ്രദേശത്ത് ഏറെ വൈകിയാണ് എത്തിയതെന്ന് അനുമാനിക്കപ്പെടുന്നു.
1890-ാമാണ്ടിൽ ചെങ്കൽ ഭാഗത്തുനിന്ന് കുടിയേറി തണ്ണിപൊയ്കയിൽ താമസമായ യോവാൻ ആയിരുന്നു ആദ്യകുടിയേറ്റക്കാരൻ.
തുടർന്ന് വിവിധ സ്ഥലങ്ങളിൽ നിന്ന് ക്രിസ്തുമതവിശ്വാസികളായ വളരെയേറെ ആളുകൾ മരുതൂരിന്റെ പല ഭാഗത്തും താമസമായി.
മരുതൂരിലെ സി.എസ്.ഐ പള്ളി പഞ്ചായത്തുപ്രദേശത്തെ പഴക്കമേറിയ ക്രൈസ്തവാരാധനാലയങ്ങളിലൊന്നാണ്.
അക്കാലത്ത് ക്രിസ്തുമതവിശ്വാസികൾ ആരാധനയ്ക്കായി ബഹുദൂരം കാൽനടയായി പാളയം, തുമ്പൈക്കോണം തുടങ്ങിയ പള്ളികളിൽ പോയിവരാറായിരുന്നു പതിവ്.
ഇത് ബുദ്ധിമുട്ടായതിനാൽ അവർ സ്വന്തം സ്ഥലത്തുതന്നെ ആരാധന നടത്താൻ തീരുമാനിച്ചതിനെത്തുടർന്ന് മങ്കാരത്തു മോശമേസ്തിരിയുടെ വീടിനോട് ചേർന്നുള്ള ഷെഡിൽ വച്ച് ആരാധന നടത്തിതുടങ്ങുകയും ചെയ്തു.
ക്രമേണ ഇവിടെയൊരു പള്ളി സ്ഥാപിക്കണമെന്നുള്ള താൽപര്യം ഉളവാകുകയും റവ.
പാർക്കർ മിഷണറിയുടെ അനുവാദപ്രകാരം തണ്ണിപൊയ്ക എന്ന സ്ഥലത്ത് ഒരു ഓലപ്പുര സ്ഥാപിച്ച് അവിടെ ആരാധന നടത്തിപ്പോരുകയും ചെയ്തു.
ഈ ആരാധനാലയമാണ് ദക്ഷിണേന്ത്യ സഭയുടെ കീഴിലുള്ള ദക്ഷിണ കേരള മഹായിടവകയിലെ പ്രധാനപ്പെട്ട സഭകളിലൊന്നായ മരുതൂർ സഭ.
സ്വാതന്ത്ര്യസമരത്തിൽ പങ്കെടുത്ത് ബ്രീട്ടിഷ് ഭരണകൂടത്തിന്റെ കൊടിയ പീഡനങ്ങൾക്കിരയായവർ ഇന്നാട്ടിൽ ഏറെയാണ്.
കരകുളം കെ.പി.തുരുത്തിപള്ളി തങ്കപ്പൻപിള്ള, എ.കെ.കരകുളം മുക്കോലയ്ക്കൽ കൊച്ചുകൃഷ്ണപിള്ള, ആമ്പാടികുട്ടൻപിള്ള, മൂലൈകട്ടയ്ക്കാൽ കൃഷ്ണപിള്ള, കയ്പാടി അബുഷഹുമാൻ കുഞ്ഞ്, മുണ്ടയ്ക്കൽ തങ്കപ്പൻപിള്ള, പാറയിൽ രാമൻപിള്ള ഇനിയും ഇവിടേക്ക് ചേർത്തുവയ്ക്കേണ്ട ത്യാഗവര്യൻമാരുടെ പേരുകൾ പലതുണ്ട്.
സ്റ്റേറ്റ് കോൺഗ്രസ്സ് യോഗം ചേരുന്നത് സർക്കാർ നിരോധിച്ച കാലം.
സി.പി.യുടെ വിലക്ക് ലംഘിച്ച് സ്റ്റേറ്റ് കോൺഗ്രസ്സിന് യോഗം ചേരാനുള്ള സ്ഥലം നൽകാൻ ആരും മുന്നോട്ട് വരാൻ തയ്യാറാകാത്ത സാഹചര്യം.
ഈ കാലഘട്ടത്തിൽ നെടുമങ്ങാടുമായി ബന്ധപ്പെട്ട ഒരു സമ്മേളനം നടത്തേണ്ടത് കോൺഗ്രസ്സിന്റെ ആവശ്യമായിരുന്നു.
ഇത്തരമൊരു ചുറ്റുപാടിൽ കോൺഗ്രസ്സിന് യോഗംചേരാൻ സർവ്വവിധസംരക്ഷണവും സഹായവും നൽകാൻ പ്രബലനായ മുല്ലശ്ശേരി നാരായണപിള്ള മുന്നോട്ടു വന്നു.
അദ്ദേഹത്തിന്റെ, സംരക്ഷണത്തിൻ കീഴിൽ 1119 മീനം 9-നു കരകുളം മുക്കോലയിൽ വച്ച് നടന്ന സമ്മേളനമായിരുന്നു കരകുളം സമ്മേളനം.
പ്രാക് ചരിത്രം
യുവരാജവായ മാർത്താണ്ഡവർമയും പ്രബല ക്ഷത്രിയവിഭാഗമായ എട്ടുവീടരും തമ്മിലുണ്ടായ സംഘർഷത്തിന്റെ ചരിത്രമുറങ്ങുന്ന പ്രദേശമാണിത്.
എട്ടുവീട്ടിൽ പിള്ളമാരുടെ സഹായിയും യുദ്ധനിപുണനും തദ്ദേശിയ ജന്മിയുമായിരുന്ന കരകുളം പിള്ള, ഈ പ്രദേശം ഒരു കാലത്ത് ബുദ്ധമതവിശ്വാസികളുടെ കേന്ദ്രമായിരുന്നുവത്രെ.
തിരുവിതാംകൂറിന്റെ ഭരണത്തിൻ കീഴിലായിരുന്നു ഈ പ്രദേശം.
കരകുളം കെ.പി. തുരത്തിപ്പള്ളി തങ്കപ്പൻപിള്ള, എ.കെ. കരകുളം, മുക്കോലയ്ക്കൽ കൊച്ചുകൃഷ്ണപിള്ള, ആമ്പാടി കുട്ടൻപിള്ള, മുലൈകട്ടയ്ക്കാð കൃഷ്ണപിള്ള, കായ്പ്പാടി അബുഷഹുമാൻ കുഞ്ഞ്, മുണ്ടയ്ക്കൽ തങ്കപ്പൻ പിള്ള, പാറയിൽ രാമൻപിള്ള തുടങ്ങി ഒട്ടനവധി സ്വാതന്ത്ര്യസമരസേനാനികൾ ഈ പഞ്ചായത്തുകാരാണ്.
സ്റേറ്റു കോൺഗ്രസ്സിന്റെ കരകുളം സമ്മേളനം പ്രസിദ്ധയോഗങ്ങൾ സർക്കാർ നിരോധിച്ചിരുന്നു; അതുകൊണ്ട് രഹസ്യസങ്കേതങ്ങളിലായിരുന്നു സമ്മേളനങ്ങൾ.
തുടർന്ന് ചിറയിൻകീഴിയിലും , നെയ്യാറ്റിൻകരയിലും സമ്മേളനങ്ങൾ സംഘടിപ്പിച്ചു.
സി.പി.യുടെ വിലക്കു ലംഘിച്ച് സ്റേറ്റ് കോൺഗ്രസ്സിന് യോഗം ചേരാനുള്ള സ്ഥലം നൽകാൻ ആരും മുന്നോട്ടു വരാത്ത സാഹചര്യത്തിൽ, 1119 മീനം 9 മു കരകുളം മുക്കോലയിൽ വച്ച് സമ്മേളനം നടത്താൻ മുൻപിട്ടിറങ്ങിയ ആളാണ് മുല്ലശ്ശേരി നാരായണപിള്ള, ഈ സമ്മേളനമാണ് കരകുളം സമ്മേളനം കോയിക്കൽ സമ്മേളനം, കല്ലയം സമ്മേളനം, കാരമൂട് സമ്മേളനം തുടങ്ങിയ പ്രദേശിക സമ്മേളനങ്ങൾ സ്വാതന്ത്ര്യസമരത്തിന് വളരെയേറെ ശക്തി പകർന്നിട്ടുണ്ട്.
1973-ൽ കെൽട്രോൺ ഈ പഞ്ചായത്തിൽ ഒരു യൂണിറ്റ് ആരംഭിച്ചു.
1953-ൽ ഹരിജൻ ഗ്രന്ഥശാലയായീ മണ്ണന്തല മുക്കോലയിൽ പ്രവർത്തനം ആരംഭിച്ച ഗ്രന്ഥശാല 1978-ൽ എ.കെ.ജി. സ്മാരക ശാലയായി പുനർനാമകരണം ചെയ്യപ്പെട്ടു.
പ്രധാനമായും ഉല്പന്നങ്ങൾ കൊണ്ടുപോകുന്നതിനും യാത്രയ്ക്കും ജലമാർഗ്ഗമാണ് ഉപയോഗിക്കുന്നത്.
അനന്ത വിക്ടോറിയ മാർത്താണ്ഡം കനാൽ എന്ന പഴയ ജലവിതരണം തേങ്ങാപട്ടണത്തെയും പൂവാറിനെയും ബന്ധിപ്പിച്ചിരുന്നു.
ഇത് സമുദ്രത്തിലേക്കുള്ള കവാടമായിരുന്നു.
അടിസ്ഥാനമേഖലകൾ
സർക്കാർമേഖലയിൽ തന്നെ മൂന്ന് വിഭാഗത്തിൽപ്പെടുന്ന അലോപ്പതി, ആയൂർവേദ, ഹോമിയോ ആശുപത്രികളുള്ള പഞ്ചായത്താണ് കരകുളം.
വട്ടപ്പാറ കേന്ദ്രീകരിച്ചാണ് ആയൂർവേദ ആശുപത്രിയും, പ്രാഥമിക ആരോഗ്യകേന്ദ്രവും സ്ഥിതി ചെയ്യുന്നത്.
ഹോമിയോ ആശുപത്രി കരകുളത്ത് സ്ഥിതി ചെയ്യുന്നു.
1950 കളിൽ പഞ്ചായത്തിൽ കുടിവെള്ളം എന്നത് ഒരു പ്രശ്നമായിരുന്നില്ല.
അന്നുണ്ടായിരുന്ന വീടുകൾക്ക് സമീപം ഒന്നുകിൽ കിണറോ, നീർച്ചാലുകളോ ഉണ്ടായിരുന്നു.
കുടിയ്ക്കാനും മറ്റു ആവശ്യങ്ങൾക്കും ധാരാളം ജലം ലഭ്യമായിരുന്നു.
പഞ്ചായത്തിന്റെ മിക്കവാറും പ്രദേശങ്ങളിൽ കുളങ്ങൾ ദൃശൃമായിരുന്നു.
ഈ കുളങ്ങൾ ക്രമേണ നികത്തുകയും ചിറകളും ജലശേഖരങ്ങളും ഇല്ലതായതോടു കൂടി പഞ്ചായത്തിലെ ജലലഭ്യത വളരെയധികം കുറയാൻ കാരണമാവുകയും ചെയ്തു.
1950-ലാണ് കരകുളം പഞ്ചായത്തിലെ സർവ്വീസ് സഹകരണ ബാങ്ക് ആരംഭിച്ചത്.
പഞ്ചായത്തിൽ 8 വായനശാലകളും 4 ഗ്രന്ഥശാലകളുമുണ്ട്.
ഇവയിൽ 1953-ൽ ഹരിജൻ ഗ്രന്ഥശാലയായി മണ്ണന്തല മുക്കോലയിൽ പ്രവർത്തനമാരംഭിച്ച ഗ്രന്ഥശാലയാണ് 1978-ൽ എ.കെ.ജി സ്മാരക ഗ്രന്ഥശാലയായി പുനർനാമകരണം ചെയ്യപ്പെട്ടത്.
ദശാബ്ദങ്ങൾക്കുമുമ്പ് കേരള സ്റ്റേറ്റ് ഇലക്ട്രോണിക്സ് ഡെവലപ്മെന്റ് കോർപ്പറേഷന്റെ (കെൽട്രോൺ) പ്രഥമവും പ്രധാനവുമായ ഫാക്ടറി സ്ഥാപിതമായിരിക്കുന്നത് കരകുളത്താണ്.
ലോക ഇലക്ട്രോണിക്സ് ഭൂപടത്തിൽ കരകുളത്തിന് സ്ഥാനം നൽകിയ ഈ സംരംഭം കരകുളത്തിന്റെ സമ്പദ്ഘടനയെ ചെറുതായൊന്നുമല്ല സ്വാധീനിച്ചിട്ടുള്ളത്.
എല്ലാ പ്രദേശങ്ങളേയും കൂട്ടിയിണക്കത്തക്കവിധത്തിൽ സാമാന്യം മെച്ചപ്പെട്ട ഒരു റോഡുശൃംഖല കരകുളം പഞ്ചായത്തിലുണ്ട്.
പഞ്ചായത്തിലെ കഴുനാട്, പന്തപ്ലാവ് വാർഡുകളെയും മരുതൂർ, ചിറ്റാഴ വാർഡുകളെയും വേർതിരിക്കുന്ന എം.സി.റോഡ് മരുതൂർ മുതൽ വട്ടപ്പാറ കണക്കോട് വരെയുള്ള 4 കിലോമീറ്റർ ദൂരം പഞ്ചായത്തിലൂടെ കടന്നുപോകുന്നു.
കൂടാതെ വഴയില നിന്നു തുടങ്ങി കരകുളം-കെൽട്രോൺ പ്രദേശത്തു കൂടി അന്തർസംസ്ഥാനപാതയായ തിരുവനന്തപുരം-ചെങ്കോട്ട റോഡും കടന്നു പോകുന്നു.
പ്രധാനപ്പെട്ട ഈ റോഡുകളിലൂടെയാണ് കരകുളം, വട്ടപ്പാറ മേഖലകളിലെ ജനങ്ങൾക്ക് തിരുവനന്തപുരം, നെടുമങ്ങാട് നഗരപ്രദേശങ്ങളുമായി ബന്ധപ്പെടാൻ കഴിയുന്നത്.
1954-ൽ ഇന്നത്തെ കരകുളം പാലം ജംഗ്ഷൻ വരെ മാത്രമേ അന്ന് സ്റ്റേറ്റ് ട്രാൻസ്പോർട്ട് സിറ്റി സർവ്വീസ് ഉണ്ടായിരുന്നുള്ളൂ.
അതുതന്നെ രാവിലെയും വൈകിട്ടും മാത്രമായിരുന്നു.
അരുവിക്കര, ഇരുമ്പ മുതലായ പ്രദേശങ്ങളിലെ ജനങ്ങൾക്ക് ചികിത്സാ ആവശ്യങ്ങൾക്കും മറ്റും ആശുപത്രിയിൽ പോകുവാൻ വേണ്ടി ഈ ബസ് സർവ്വീസ് എട്ടാമതു മൈൽകുറ്റി വരെ (8-ം കല്ല്) നീട്ടിക്കൊടുക്കണമെന്ന് അന്നത്തെ പഞ്ചായത്തുകമ്മിറ്റി പ്രമേയം പാസാക്കിയതായി രേഖകളിൽ കാണുന്നു (ജൂലായ് 3,1954).
പണ്ടുകാലത്ത് ഇന്നാട്ടുകാർക്ക് ഹൈസ്ക്കൂൾ വിദ്യാഭ്യാസത്തിനുവേണ്ടി മൈലുകൾ താണ്ടി പോകേണ്ടിവന്നിരുന്നു.
ഇതിനൊരു പരിഹാരമുണ്ടായത് കരകുളം ഗവൺമെന്റ് ഹൈസ്ക്കുൾ സ്ഥാപിതമായതോടെയാണ്.
നാട്ടുകാരുടെ സാമ്പത്തികസഹായത്തോടെ  കരകുളം പഞ്ചായത്തിന്റെ നേതൃത്വത്തിൽ സ്ഥാപിക്കപ്പെട്ട ഈ സ്കൂൾ പ്രാരംഭഘട്ടത്തിൽ  എട്ടാം ക്ലാസ്സുവരെ മാത്രമേ പ്രവർത്തിച്ചിരുന്നുള്ളൂ.
സ്ക്കൂളിന് കെട്ടിടമില്ലാഞ്ഞതിനാൽ ആറന്നൂർകോണം പത്മനാഭൻപിള്ളയുടെ വീടിനോടനുബന്ധിച്ച് ഒരു ഓലഷെഡ്  കെട്ടിയാണ് ക്ലാസ്സ് ആരംഭിച്ചത്.
തുടർന്ന് സ്കൂളിന് സ്വന്തമായി ഒരു മന്ദിരം നിർമ്മിക്കുകയും ക്രമേണ ഇന്നതു വൊക്കേഷണൽ ഹയർസെക്കന്ററി സ്കൂളായി പരിണമിക്കുകയും ചെയ്തു.
ഭൂമിശാസ്ത്രം ഭൂപ്രകൃതി, ജലം
കേരളത്തിന്റെ വിഭവസമ്പന്നമായ ഭൂവിഭാഗമായ ഇടനാടിന്റെ ഉത്തമമാതൃകയാണെന്ന് പേരുകൊണ്ടുതന്നെ വിളിച്ചറിയിക്കുന്ന കരകുളം എന്ന മനോഹരമായ ഗ്രാമം.
പച്ചപ്പണിഞ്ഞു തലയുർത്തിനിൽക്കുന്ന കുന്നുകൾ.
കുത്തിറക്കമുള്ള ചെരിവുകൾ, കുന്നിൻതടങ്ങളിലെ വയൽപ്പണകൾ, സമതലങ്ങൾ എല്ലാം ചേർന്ന് കരയും കുളവുമൊരുക്കുന്ന ഈ മണ്ണ് കൃഷീവലന്റെ സ്വർഗ്ഗമാണെന്ന് പറയാം.
ഭൂപ്രകൃതിയെ അടിസ്ഥാനമാക്കി കരകുളം പഞ്ചായത്തുപ്രദേശത്തെ ഒരു മലനാടൻഗ്രാമം എന്നു വിശേഷിപ്പിക്കാവുന്നതാണ്.
ഉയർന്ന കുന്നുകളും താഴ്വരകളും കുന്നുകൾക്കിടയിലെ നിരപ്പായ വെള്ളക്കെട്ടുകളും ഇടകലർന്നുകിടക്കുന്ന ഒരു ഭൂവിഭാഗമാണിത്.
തിരുവനന്തപുരം താലൂക്കിനോട് തൊട്ടുകിടക്കുന്നതും നെടുമങ്ങാട് താലൂക്കിന്റെ തെക്കൻ പ്രദേശവുമായ ഈ പഞ്ചായത്ത് കരകുളം, വട്ടപ്പാറ എന്നീ റവന്യൂ വില്ലേജുകൾ ഉൾപ്പെടുന്നതാണ്.
ഭൂമിയുടെ കിടപ്പനുസരിച്ച് മിക്ക കുന്നുകളുടെ മുകളിലും സമനിരപ്പായ സ്ഥലങ്ങളുണ്ട്.
ഉയർന്ന ലാറ്ററേറ്റ് ഭൂവിഭാഗമായ ഈ പ്രദേശം മൊത്തം കൃഷിയിടത്തിന്റെ 20 ശതമാനത്തോളം വരും.
കുന്നിൻമുകളിലെ നിരപ്പു കഴിഞ്ഞാൽ പിന്നെയുള്ളത് ചരിവുകളാണ്.
15-20 ഡിഗ്രി മുതൽ 65-70 ഡിഗ്രി വരെയുള്ള ചരിഞ്ഞ പ്രദേശങ്ങളാണ് ഇവയിലധികവും.
കരകുളം പഞ്ചായത്തിന്റെ ഒരു പ്രധാന സവിശേഷത ഭൂവിസ്തൃതിയിൽ ഗണനീയമായ ഒരു ഭാഗം പാറക്കെട്ടുകളാണെന്നുള്ളതാണ്.
കിള്ളിയാർ ഏകദേശം 4.5 കിലോമീറ്റർ പഞ്ചായത്തിലൂടെ കടന്നുപോകുന്നുണ്ട്.
ഈ പ്രദേശത്ത് ഒരുകാലത്ത് ധാരാളം കുളങ്ങൾ ഉണ്ടായിരുന്നുവെന്നും അതുകൊണ്ടാണ് കരകുളം എന്ന പേര് കിട്ടിയതെന്നും കേൾക്കുന്നു.
വില്ലേജോഫീസ് രജിസ്റ്ററുകൾ പരിശോധിക്കുമ്പോൾ തന്നെ ഇതു സത്യമാണെന്ന് ബോധ്യപ്പെടും.
കരകുളം എന്ന നാമത്തിലെ കുളം എന്ന പദത്തിൽ ഒളിഞ്ഞിരിക്കുന്ന ജലസമൃദ്ധി പരമാവധി ഉപയോഗപ്പെടുത്തിയ ഒരു ജനതയായിരുന്നു ഇവിടുണ്ടായിരുന്നത്.
തിരുവിതാംകൂർ രാജാവിന്റെ ധാന്യപുരയിലേക്ക് ഒഴുകിയെത്തിയ കാർഷികസമ്പത്തിൽ ചെറുതല്ലാത്തൊരു ഭാഗം കരകുളത്തെ ജനങ്ങളുടെ വിയർപ്പിന്റെയും പ്രയത്നത്തിന്റെയും ആകെത്തുകയായിരുന്നു.
കരകുളം ജുമാ മസ്ജിദ്,തിരുമാനൂർ മഹാദേവർ ക്ഷേത്രം, കുന്നൂർക്കൽ ക്ഷേത്രം,പതിയനാട് ശ്രീ ഭദ്രകാളി ക്ഷേത്രം,മാങ്കോട് ഇലങ്കത്ത് ദേവത, മുദിശാസ്താംകോട് ക്ഷേത്രം, മരുതൂർ സഭ മേലതിൽ തമ്പുരാൻ ക്ഷേത്രം ഏണിക്കര ശിവ ക്ഷേത്രം പ്രധാന ആരാധനാലയങ്ങൾ.1836 ൽ സ്ഥാപിതമായ ക്രൈസ്റ്റ്നഗർ പള്ളിയും തിരുവിതാംകൂർ രാജവംശം സ്ഥാപിച്ച തെക്കേടം തമ്പുരാൻ ക്ഷേത്രവും വളരെ പുരാതനമാണ്.
കയർ (നോവൽ)
പ്രശസ്ത മലയാളം എഴുത്തുകാരൻ തകഴി ശിവശങ്കരപ്പിള്ള എഴുതിയ നോവലാണ് കയർ.
1978-ൽ പ്രസിദ്ധീകൃതമായ ഈ നോവൽ 1997-ൽ ഇംഗ്ലീഷിലേയ്ക്ക് മൊഴിമാറ്റം ചെയ്യപ്പെട്ടിട്ടുണ്ട്.
ഏകദേശം 250 കൊല്ലത്തെ സമുദായത്തിന്റെ പരിണാമകഥ ‘കയറി‘ൽ കാണാമെന്ന് തകഴി അവകാശപ്പെട്ടിരുന്നു . ആറു തലമുറയുടേയും ആയിരത്തോളം കഥാപാത്രങ്ങളുടേയും കഥയാണീ നോവൽ.  250 വർഷം മുമ്പ് ഭൂമി അളന്ന് തിരിച്ച് ഉടമസ്ഥാവകാശം നിർണ്ണയിക്കാൻ ഒരു ഉദ്യോഗസ്ഥൻ വരുന്നതുമുതൽ സമീപകാലത്തെ നക്സലൈറ്റ് പ്രസ്ഥാനം വരെയാണ് നോവലിലെ പ്രതിപാദ്യ വിഷയം. കുട്ടനാട്ടിലെ കുറേ നായർ മരുമക്കത്തായ തറവാടുകളുടെ തകർച്ച, നമ്പൂതിരി ബന്ധം, ക്ഷേത്രവും ക്ഷേത്ര കലകളും, പഴയ ആചാരങ്ങളും നിയമങ്ങളും, കൃഷിയുടെ സംസ്‌കാരവും വ്യവസായവും, സ്ത്രീകളോടുള്ള സമീപനം, കർഷകത്തൊഴിലാളികളുടെ വർഗ്ഗചരിത്രം, ജാതിമത വിശ്വാസങ്ങൾ, മതപരിവർത്തനവും ക്രിസ്ത്യൻ സമുദായത്തിന്റെ വളർച്ചയും യന്ത്രവൽക്കരണം, പണത്തിന്റെ ശക്തി, പുലയരുടെ ത്യാഗം, വിവിധ വർഗ്ഗക്കാരുടെ വിദ്യാഭ്യാസം ഇതെല്ലാം വലിയ ഒരു ക്യാൻവാസിൽ വിശദാംശങ്ങളോടെ, വരച്ചുകാണിക്കുകയാണ് തകഴി ചെയ്തിരിക്കുന്നത്. കഴിഞ്ഞുപോയ ആ കാലഘട്ടത്തെ സംഭാഷണരീതിയും ഭാഷയും എഴുത്തിൽ കൊണ്ടുവരാൻ പ്രയാസമായിരുന്നതിനാൽ  അതുകൊണ്ട് കുറെയൊക്കെ ‘ഫ്‌ളാഷ് ബാക്കി’ലൊതുക്കിയതായി തകഴി അനുസ്മരിച്ചിട്ടുണ്ട്.
സീരിയൽ
ഇതേപേരിൽ എം.എസ്. സത്യുവിന്റെ സംവിധാനത്തിൽ ഹിന്ദി സീരിയലായി  1989 ൽ ദേശീയശൃംഖലയിൽ ദൂരദർശനിൽ പ്രക്ഷേപണം ചെയ്യപ്പെട്ടു.
പുരസ്കാരങ്ങൾ വയലാർ അവാർഡ് (1980) ജ്ഞാനപീഠം അവാർഡ്‌ (1984) അവലംബം ↑ http://www.dcbooks.com/blog/tag/thakazhi-sivasankara-pillai/%5Bപ്രവർത്തിക്കാത്ത+കണ്ണി%5D
കരം സിംഗ് ഇംഗ്ലീഷ് വിലാസം https://ml.wikipedia.org/wiki/Karam_Singh
ധീരതയ്ക്കുള്ള ഇന്ത്യയുടെ പരമോന്നത ബഹുമതിയായ പരം വീർ ചക്ര (PVC) നേടിയ ഒരു ഇന്ത്യൻ സൈനികനായിരുന്നു ക്യാപ്റ്റൻ കരം സിംഗ് PVC, MM (15 സെപ്റ്റംബർ 1915 - 20 ജനുവരി 1993) .1941-ൽ സൈന്യത്തിൽ ചേർന്ന  സിംഗ് രണ്ടാം ലോകമഹായുദ്ധത്തിന്റെ ബർമ്മ കാമ്പെയ്‌നിൽ പങ്കെടുത്തു.
1944-ലെ അഡ്മിൻ ബോക്‌സ് യുദ്ധത്തിൽ അദ്ദേഹം നടത്തിയ പ്രവർത്തനങ്ങൾക്ക് സൈനിക മെഡൽ ലഭിച്ചു.
1947-ലെ ഇന്ത്യ-പാകിസ്ഥാൻ യുദ്ധത്തിലും അദ്ദേഹം പോരാടി.
തിത്‌വാളിന് തെക്ക് റിച്ച്‌മർ ഗലിയിൽ ഒരു ഫോർവേഡ് പോസ്റ്റ് സംരക്ഷിക്കുന്നതിൽ അദ്ദേഹത്തിന്റെ പങ്കിന് പിവിസി അവാർഡ് ലഭിച്ചു.
1947-ൽ സ്വാതന്ത്ര്യാനന്തരം ആദ്യമായി ഇന്ത്യൻ പതാക ഉയർത്താൻ തിരഞ്ഞെടുക്കപ്പെട്ട അഞ്ച് സൈനികരിൽ ഒരാളും അദ്ദേഹമായിരുന്നു.
സിംഗ് പിന്നീട് സുബേദാർ പദവിയിലേക്ക് ഉയർന്നു.
1969 സെപ്റ്റംബറിൽ വിരമിക്കുന്നതിന് മുമ്പ് അദ്ദേഹത്തിന് ഓണററി ക്യാപ്റ്റൻ പദവി ലഭിച്ചു.
1915 സെപ്റ്റംബർ 15 ന് ബ്രിട്ടീഷ് ഇന്ത്യയിലെ പഞ്ചാബിലെ ബർണാല ജില്ലയിലെ സെഹ്ന ഗ്രാമത്തിൽ ഒരു ജാട്ട് കുടുംബത്തിലാണ് കരം സിംഗ് ജനിച്ചത്.
പിതാവ് ഉത്തം സിംഗ് ഒരു കർഷകനായിരുന്നു.
സിംഗ് ഒരു കർഷകനാകാൻ ഉദ്ദേശിച്ചിരുന്നു എന്നാൽ തന്റെ ഗ്രാമത്തിലെ ഒന്നാം ലോകമഹായുദ്ധ സേനാനികളുടെ കഥകളിൽ നിന്ന് പ്രചോദനം ഉൾക്കൊണ്ട് അദ്ദേഹം സൈന്യത്തിൽ ചേരാൻ തീരുമാനിച്ചു.
ഗ്രാമത്തിൽ പ്രാഥമിക വിദ്യാഭ്യാസം പൂർത്തിയാക്കിയ ശേഷം 1941-ൽ അദ്ദേഹം സൈന്യത്തിൽ ചേർന്നു.
1941 സെപ്റ്റംബർ 15-ന് അദ്ദേഹം സിഖ് റെജിമെന്റിന്റെ ഒന്നാം ബറ്റാലിയനിൽ ചേർന്നു.
രണ്ടാം ലോകമഹായുദ്ധത്തിന്റെ ബർമ്മ കാമ്പെയ്‌നിലെ അഡ്മിൻ ബോക്‌സ് യുദ്ധത്തിലെ അദ്ദേഹത്തിന്റെ പെരുമാറ്റത്തിനും ധൈര്യത്തിനും സൈനിക മെഡൽ ലഭിച്ചു.
ചെറുപ്പത്തിൽ, യുദ്ധത്തിൽ കീർത്തി മുദ്ര ചാർത്തിയ ശിപായിയായ അദ്ദേഹം തന്റെ ബറ്റാലിയനിലെ സഹ സൈനികരിൽ നിന്ന് ബഹുമാനം നേടി.
1947-ൽ സ്വാതന്ത്ര്യത്തിനുശേഷം ആദ്യമായി ഇന്ത്യൻ പതാക ഉയർത്താൻ അന്നത്തെ പ്രധാനമന്ത്രി ജവഹർലാൽ നെഹ്‌റു തിരഞ്ഞെടുത്ത അഞ്ച് സൈനികരിൽ ഒരാളായിരുന്നു അദ്ദേഹം.
1947 ലെ യുദ്ധം
1947-ൽ ഇന്ത്യക്ക് സ്വാതന്ത്ര്യം ലഭിച്ചതിന് ശേഷം, കാശ്മീർ നാട്ടുരാജ്യത്തെച്ചൊല്ലി ഇന്ത്യയും പാകിസ്ഥാനും കുറച്ചുകാലം യുദ്ധം ചെയ്തു.
സംഘട്ടനത്തിന്റെ പ്രാരംഭ ഘട്ടത്തിൽ, പാക്കിസ്ഥാന്റെ പഷ്തൂൺ ഗോത്രസേനകൾ സംസ്ഥാനത്തിന്റെ അതിർത്തി കടന്ന് തിത്‌വാൾ ഉൾപ്പെടെ നിരവധി ഗ്രാമങ്ങൾ കൈവശപ്പെടുത്തി.
കുപ്‌വാര സെക്ടറിലെ നിയന്ത്രണരേഖയിലുള്ള ആ ഗ്രാമം ഇന്ത്യയെ സംബന്ധിച്ചിടത്തോളം തന്ത്രപ്രധാനമായ ഒരു പോയിന്റായിരുന്നു.
1948 മെയ് 23 ന് ഇന്ത്യൻ സൈന്യം പാകിസ്ഥാൻ സൈനികരിൽ നിന്ന് തിത്വാൾ പിടിച്ചെടുത്തു, എന്നാൽ പ്രദേശം തിരിച്ചുപിടിക്കാൻ പാകിസ്ഥാൻ അതിവേഗം പ്രത്യാക്രമണം നടത്തി.
ആക്രമണത്തെ ചെറുക്കാൻ കഴിയാതെ ഇന്ത്യൻ സൈന്യം തങ്ങളുടെ സ്ഥാനങ്ങളിൽ നിന്ന് തിത്‌വാൽ പർവതത്തിലേക്ക് പിൻവാങ്ങി.
മാസങ്ങളോളം തിത്‌വാളിലെ യുദ്ധം തുടർന്നപ്പോൾ, പാക്കിസ്ഥാനികൾ നിരാശരാകുകയും ഒക്ടോബർ 13 ന് ഇന്ത്യക്കാരെ അവരുടെ സ്ഥാനങ്ങളിൽ നിന്ന് പുറത്താക്കുമെന്ന പ്രതീക്ഷയിൽ വൻ ആക്രമണം നടത്തുകയും ചെയ്തു.
തിത്‌വാളിന് തെക്ക് സ്ഥിതി ചെയ്യുന്ന റിച്ച്‌മർ ഗലിയും തിത്‌വാളിന് കിഴക്ക് നസ്തച്ചൂർ ചുരവും പിടിച്ചെടുക്കുക എന്നതായിരുന്നു അവരുടെ പ്രാഥമിക ലക്ഷ്യം.
ഒക്‌ടോബർ 13-ന് രാത്രി റിച്ച്‌മർ ഗലിയിൽ നടന്ന ഘോരമായ യുദ്ധത്തിൽ, ലാൻസ് നായിക് സിംഗ് ഒരു സിഖ് ഫോർവേഡ് പോസ്‌റ്റ് കമാൻഡ് ചെയ്യുകയായിരുന്നു.
പാകിസ്ഥാൻ സൈനികരുടെ എണ്ണത്തിൽ നിന്ന്  ഒരാൾ എണ്ണത്തിൽ കുറവായ സിഖുകാർ അവരുടെ ആക്രമണങ്ങളെ പലതവണ ചെറുത്തു.
അവരുടെ വെടിമരുന്ന് തീർന്നതോടെ, പാകിസ്ഥാൻ ഷെല്ലാക്രമണത്തിന് കീഴിൽ ശക്തിപ്പെടുത്തൽ അസാധ്യമാണെന്ന് അറിഞ്ഞുകൊണ്ട്, പ്രധാന കമ്പനിയിൽ ചേരാൻ സിംഗ് തന്റെ ആളുകളോട് ആവശ്യപ്പെട്ടു.
മറ്റൊരു പട്ടാളക്കാരന്റെ സഹായത്തോടെ, അയാൾക്ക് പരിക്കേറ്റെങ്കിലും പരിക്കേറ്റ രണ്ട് പേരെ കൂടെ കൊണ്ടുവന്നു.
കനത്ത പാകിസ്ഥാൻ വെടിവയ്പിൽ, സിംഗ് തന്റെ ആളുകളുടെ മനോവീര്യം വർദ്ധിപ്പിക്കുകയും ഇടയ്ക്കിടെ ഗ്രനേഡുകൾ എറിയുകയും ചെയ്തു.
രണ്ടു കൈകളിലും രണ്ടുതവണ മുറിവേറ്റിട്ടും, ഒഴിഞ്ഞുമാറാൻ അദ്ദേഹം വിസമ്മതിക്കുകയും ട്രെഞ്ചുകളുടെ ആദ്യ വരി പിടിക്കുകയും ചെയ്തു.
ആക്രമണത്തിന്റെ അഞ്ചാം തരംഗത്തിൽ, രണ്ട് പാകിസ്ഥാൻ സൈനികർ സിങ്ങിന്റെ മുന്നേറ്റം തടഞ്ഞു.
സിംഗ് തന്റെ കിടങ്ങിൽ നിന്ന് ചാടി അവരെ ബയണറ്റ് ഉപയോഗിച്ച് കൊന്നു.
ഇത് പാകിസ്ഥാനികളുടെ മനോവീര്യം കെടുത്തി.
സിംഗും അദ്ദേഹത്തിന്റെ ആളുകളും മൂന്ന് ശത്രു ആക്രമണങ്ങൾ കൂടി വിജയകരമായി ചെറുത്തു.
പാക്കിസ്ഥാൻ സൈന്യം ഒടുവിൽ അവരുടെ സ്ഥാനം പിടിച്ചെടുക്കാൻ കഴിയാതെ പിൻവാങ്ങി.
Notes Footnotes Citations References
കരകമലം
കരകമലം എന്നത് ഒരു മലയാള വൃത്തമാണ്.
"ഭം ഭനജം നസഗണമിഹ ചേർപ്പതു കരകമലം" അവലംബം ↑ വൃത്തമഞ്ജരി,എ ആർ രാജരാജവർമ്മ വൃത്തമഞ്ജരിയിലെ വൃത്തങ്ങൾ
ഈമാൻ ബിൻത് അബ്ദുള്ള ഇംഗ്ലീഷ് വിലാസം https://ml.wikipedia.org/wiki/Iman_bint_Abdullah
ജോർദാൻ രാജകുടുംബാംഗവും ജോർദാനിലെ കിങ് അബ്ദുള്ള രണ്ടാമന്റെയും റാണിയ രാജ്ഞിയുടെയും രണ്ടാമത്തെ സന്തതിയും മൂത്ത മകളുമാണ് ഈമാൻ ബിൻത് അബ്ദുള്ള രാജകുമാരി - ( Princess Iman bint Abdullah ( അറബി : إيمان بنت عبدالله ‬ ; born 27 September 1996) ആദ്യകാല ജീവിതം
1996 സെപ്തംബർ 27ന് ജോർദാനിലെ അബ്ദുള്ള രണ്ടാമൻ രാജാവിന്റെയും റാണിയ രാജ്ഞിയുടെയും മകളായി ജനിച്ചു.
ജോർദാനിലെ രാജകുടുംബമായ ഹാഷ്മി കുടുംബത്തിൽ അംഗം.
പ്രവാചകൻ മുഹമ്മദിന്റെ കുടുംബ പരമ്പരയിലെ 42ആം തലമുറ.
യുവരാജാവ് (ക്രൗൺ പ്രിൻസ് ) ഹുസൈന്റെ സഹോദരിയായ ഈമാന്, മറ്റു രണ്ടു ഇളയ കൂടപിറപ്പുകൾ കൂടിയുണ്ട്.
രാജകുമാരി സൽമയും രാജകുമാരൻ ഹാഷിമും.
ഈമാന്റേയും സഹോദരി സൽമയുടെയും ജന്മദിം ഒരു ദിവസത്തെ വ്യത്യാസമാണ്.
ജോർദാനിലെ ഇന്റർനാഷണൽ അക്കാദമി അമ്മാനിൽ നിന്ന് ബിരുദം നേടി.
അക്കാദമിയിലെ അവരുടെ ക്ലാസിലെ ഏറ്റവും ഉയർന്ന കായിക താരമെന്ന അവാർഡ് നേടി.
അമേരിക്കയിലെ വാഷിങ്ടൺ ഡിസിയിലുള്ള ജോർജ്ജ് ടൗൺ സർവ്വകലാശാലയിൽ പഠനം നടത്തുന്നു.
അവരുടെ സഹോദരൻ ഹുസൈൻ രാജകുമാരനും ഇതേ സർവ്വകലാശാലയിലെ വിദ്യാർത്ഥിയാണ്.
ഈയം വിഷബാധ ഇംഗ്ലീഷ് വിലാസം https://ml.wikipedia.org/wiki/Lead_poisoning
മനുഷ്യ ശരീരത്തിൽ ഈയം മൂലമുണ്ടാകുന്ന ഒരുതരം ലോഹ വിഷബാധയാണ് ഈയം വിഷബാധ .
മസ്തിഷ്കമാണ് ഇതിനോട് ഏറ്റവും കൂടുതൽ പ്രതികരിക്കുന്നത്.
വയറുവേദന, മലബന്ധം , തലവേദന , ക്ഷോഭം, ഓർമ്മ പ്രശ്നങ്ങൾ, വന്ധ്യത , പാരെസ്തേഷ്യ എന്നിവയാണ് ഈ വിഷബാധയുടെ ലക്ഷണങ്ങൾ.
ഇതുമൂലം  ബൗദ്ധിക വൈകല്യത്തിന് കാരണമാവുകയും പെരുമാറ്റ പ്രശ്നങ്ങൾ ഉണ്ടാവുകയും ചെയ്യുന്നു.
കഠിനമായ വിഷബാധയിൽ വിളർച്ച , കോച്ചിപ്പിടുത്തം, കോമ അല്ലെങ്കിൽ മരണം വരെ സംഭവിക്കാം.
മലിനമായ വായു, വെള്ളം, പൊടി, ഭക്ഷണം അല്ലെങ്കിൽ ഉപഭോക്തൃ ഉൽ‌പ്പന്നങ്ങൾ എന്നിവയിലൂടെ ഈയം  വിഷബാധ സംഭവിക്കാവുന്നതാണ്.
ഈയം പെയിന്റ് അടങ്ങിയ വസ്തുക്കൾ വായിൽ വയ്ക്കാനും ഈയത്തിന്റെ വലിയൊരു ഭാഗം ആഗിരണം ചെയ്യാനും സാധ്യതയുള്ളതിനാൽ കുട്ടികൾ കൂടുതൽ അപകടസാധ്യതയിലാണ്.
പ്രത്യേക അപകടസാധ്യതയുള്ള ചില തൊഴിലുകളിലേർപ്പെടുന്ന മുതിർന്നവരിൽ ഈയം വിഷബാധയുണ്ടാകാനുള്ള സാധ്യത കൂടുതലാണ്.
രക്തത്തിലെ ഈയം  നിരക്ക് അളക്കുന്നതിലൂടെയാണ് രോഗനിർണയം നടത്തുന്നത്.
സെന്റർസ് ഫോർ ഡിസീസ് കൺട്രോൾ (യുഎസ്) മുതിർന്നവർക്ക് രക്തത്തിലെ ലെഡിന് 10 µg/dl (10 µg/100 g)  എന്ന പരിധിയും കുട്ടികൾക്ക് 5 µg/dl 5 എന്ന പരിധിയും നിശ്ചയിച്ചിട്ടുണ്ട്.
ചുവന്ന രക്താണുക്കളുടെ ഘടനാമാറ്റം നിരീക്ഷിച്ചും എക്സ്-റേയിൽ കാണുന്നതുപോലെ കുട്ടികളുടെ അസ്ഥികളിലെ അടയാളങ്ങളിലൂടെയോ എലവേറ്റഡ് ഈയം  കണ്ടെത്താം.
ഈയം വിഷബാധ തടയാൻ കഴിയും.
വീട്ടിൽ നിന്ന് ഈയം അടങ്ങിയ ഇനങ്ങൾ നീക്കംചെയ്യൽ, മെച്ചപ്പെട്ട വെന്റിലേഷൻ, ജോലിസ്ഥലത്തെ മോണിറ്ററിംഗ് പോലുള്ള ശ്രമങ്ങൾ, പെയിന്റ്, ഗ്യാസോലിൻ തുടങ്ങിയ ഉൽപ്പന്നങ്ങളിൽ ഈയം നിരോധിക്കുന്ന നിയമങ്ങൾ പോലുള്ള രാജ്യവ്യാപകമായ നയങ്ങൾ, അനുവദനീയമായ അളവ് കുറയ്ക്കൽ എന്നിവ ഇതിൽ ഉൾപ്പെടുന്നു.
വെള്ളം, മണ്ണ് എന്നിവയുടെ ഈയം മലിനീകരണം തടയുക, ഈയത്തിന്റെ ഉറവിടം നീക്കം ചെയ്യുക, ഈയവുമായി ബന്ധമുള്ള മരുന്നുകളുടെ ഉപയോഗം കുറയ്ക്കുക എന്നിവയാണ് സ്വീകരിക്കാവുന്നത്.
കിലീഷൻ തെറാപ്പി വഴി ഇത് ശരീരത്തിൽ നിന്ന് പുറന്തള്ളാൻ കഴിയും.
ഡൈമെർകാപ്രോൾ , എഡിറ്റേറ്റ് കാൽസ്യം ഡൈ സോഡിയം , സുസിമർ എന്നിവ ഉപയോഗിച്ച് ചികിൽസിക്കുന്നു.
2016 ൽ ലോകമെമ്പാടുമുള്ള 540,000 മരണങ്ങൾക്ക് ഈയം  കാരണമായതായി കരുതപ്പെടുന്നു.
വികസ്വര രാജ്യങ്ങളിൽ ഇത് സാധാരണയായി സംഭവിക്കാറുണ്ട്.
ദരിദ്രരായവർക്ക് കൂടുതൽ അപകടസാധ്യതയുണ്ട്.
ആയിരക്കണക്കിന് വർഷങ്ങളായി ആളുകൾ ഖനനം നടത്തുകയും ഈയം  ഉപയോഗിക്കുകയും ചെയ്യുന്നു.
ഈയം വിഷബാധയെക്കുറിച്ചുള്ള വിവരണങ്ങൾ ബിസി 2000 മുതൽക്കേ ഉണ്ട്.
ഈയത്തിന്റെ ഉപയോഗം പരിമിതപ്പെടുത്താനുള്ള ശ്രമങ്ങൾ പതിനാറാം നൂറ്റാണ്ടുമുതൽക്കേയുണ്ട്.
അടയാളങ്ങളും ലക്ഷണങ്ങളും ഈയം വിഷത്തിന്റെ ലക്ഷണങ്ങൾ.
ഈയം വിഷബാധ പലതരം ലക്ഷണങ്ങളും അടയാളങ്ങളും ഉണ്ടാക്കുന്നു.
രോഗലക്ഷണങ്ങൾ വ്യക്തമല്ലാത്തതും സൂക്ഷ്മവുമാകാം.
രോഗലക്ഷണങ്ങൾ സാവധാനത്തിൽ പ്രത്യക്ഷപ്പെടുന്നതോ പെട്ടെന്ന് ശ്രദ്ധയിൽപ്പെടുന്നതോ ആകാം.
മുതിർന്നവരിലും കുട്ടികളിലും ലക്ഷണങ്ങൾ വ്യത്യസ്തമായിരിക്കാം; തലവേദന, വയറുവേദന, ഓർമ്മക്കുറവ് , വൃക്ക തകരാറ്,  പ്രത്യുത്പാദന പ്രശ്നങ്ങൾ, ബലഹീനത, വേദന എന്നിവയാണ് മുതിർന്നവരിലെ പ്രധാന ലക്ഷണങ്ങൾ.
മുതിർന്നവരിൽ ഈയം വിഷബാധയുടെ ആദ്യ ലക്ഷണങ്ങൾ സാധാരണഗതിയിൽ വ്യക്തമല്ല.
വിഷാദം , വിശപ്പ് കുറയൽ, ഇടയ്ക്കിടെ വയറുവേദന, ഓക്കാനം, വയറിളക്കം, മലബന്ധം, പേശി വേദന എന്നിവ ഉൾപ്പെടുന്നു .
അസ്വാസ്ഥ്യം, ക്ഷീണം, ഉറക്കത്തിലെ പ്രശ്നങ്ങൾ എന്നിവ മുതിർന്നവരിലെ മറ്റ് ആദ്യകാല ലക്ഷണങ്ങളാണ്.